আমরা কম্পিউটারে কাজ করার সময় বিভিন্ন ধরনের সমস্যাতে পড়ি। এ সব সমস্যা বড় হতে পারে আবার ছোটও হতে পারে। এ সব সমস্যা সমাধান করার মত যায়গা সাধারনত পাওয়া যায় না। এ সময় হয় বসে থাকতে হয় না হলে সার্ভিসিং সেন্টারে গিয়ে পানির মত টাকা ঢালতে হয়। কিন্তু দেখা যায় বেশীর ভাগ সমস্যাই খুব সাধারন বা সমাধান খুব সহজ। কিন্তু না জানার কারনে বা কোন  সাহায্যকারী না পাওয়ার কারনে এসব সমস্যা সমাধান করা যায় না। এরকম একটা উদাহরন দেই। কয়েক দিন আগে একজন আমাকে বলে তার মিডিয়া প্লেয়ার চলছে না। পরে গিয়ে দেখি তার কম্পিউটারের ডেট কোন ভাবে ২০৯৯ করা আছে, শুধু এত টুকুর জন্যই তার মিডিয়া প্লেয়ার কাজ করছে না। বাংলা ফোরাম মূলত এসব ছোট-বড় সমস্যা সবার আলোচনার মাধ্যমে সমাধান করার চেষ্টা করা হবে। আর সমস্যা থাকলে তার সমাধান থাকবেই। ফোরামের মুল বিষয় গুলো হল -> কম্পিউটার, মুঠোফোন, প্রোগ্রামিং, গ্রাফিক্স, হ্যাকিং, গেম ইত্যাদি। যাদের অন্যকে আন্তরিক ভাবে সাহায্য করার ইচ্ছা আছে তারা যোগ  দিতে পারেন। বাংলা ফোরামের প্রধান উদ্দেশ্যই হচ্ছে সবাইকে সাহায্য করা। সবাই যেমন সব জানে না, আবার এমনও কেউ নেই যে কিছুই জানে না। এরকম হতে পারে যে একজনের একটা সমস্যা হয়েছে আপনিও সে সমস্যাতে পড়েছেন এবং নিজে নিজে বা কোন ভাবে সমাধান করেছেন। তাহলে আপনি তাকে সাহায্য করতে পারেন। আবার আপনি যখন কোন সমস্যাতে পড়বেন তখন অবশ্যই আপনাকেও অন্য কেউ সাহায্য করবে। এখন আপনারা যোগ দিলে বাংলা ফোরামের লক্ষ বাস্তবায়ন হবে এবং এটি আরো উন্নত হতে পারবে। আর যদি আপনারা সহযোগীতা না করেন এগিয়ে না আসেন তাহলে এটি কোটি কোটি ওয়েব সাইটের ভিরে  হয়তো হারিয়ে হয়ে যাবে।